Den danske VM-lejr kender endnu ikke omfanget af Maibritt Kviesgaards skade, men landstræner Jan Pytlick har alligevel reageret med det samme, skriver sporten.tv2.dk. Han har nu valgt at kalde den tidligere Aalborg DH og nuværende Krim-fløj Kristina Bille til Brasilien. - Vi har lige haft kontakt til Kristina Bille, og hun skal sætte sig i det første fly til Brasilien. Så hun er her inden for 24 timer, siger Pytlick til sporten.tv2.dk. Der er dog ingen chance for, at Bille kan nå til Brasilien hurtigt nok til, at hun kan være med i tirsdagens kamp mod Kroatien.

Referat:
Den tidligere Aalborg DH-spiller, Kristina Bille er på vej til Brasilien for at afløse Maibritt Kviesgaard, der blev skadet i mandagens kamp mod Argentina.